ОҚО-да Тәуелсіздік жылдары 400 мыңнан астам жаңа жұмыс орындары құрылған
"ОҚО-да Тәуелсіздік жылдары 400 мыңнан астам жаңа жұмыс орындары құрылған" | "https://abai.kz/post/45638"
TITLE: ОҚО-да Тәуелсіздік жылдары 400 мыңнан астам жаңа жұмыс орындары құрылған
URL: https://abai.kz/post/45638
META: "ОҚО-да Тәуелсіздік жылдары 400 мыңнан астам жаңа жұмыс орындары құрылған" | "https://abai.kz/post/45638"
DATE: 19.08.2016
AUTHOR(s): Абай-Ақпарат
TOTAL WORDS: 158
TEXT: Бұл туралы ОҚО Аймақтық коммуникациялар қызметінде «Тәуелсіздік жетістіктері» туралы брифинг берген облыстық жұмыспен қамтуды үйлестіру және әлеуметтік  бағдарламалар басқармасының басшысы Ә. Темірбаева мәлімдеді. Оның айтуынша, Тәуелсіздік алғаннан кейін облыс халқының саны артып, әлеуметтік жағдайы жыл сайын жақсарып келген. Сонымен қатар, осы уақыт аралығында облыста 402 мың жаңа жұмыс орындары құрылған. Нәтижесінде, жұмыспен қамтылған халықтың саны 60%-ға өсіп, жұмыссыздық деңгейі 14,3 пайыздан 5,2 пайызға дейін төмендеген. «2011 жылдан бастап жаңа жұмыс орындарын құру, кәсіпкерлікті дамыту, кәсіптік даярлау және жұмыспен қамтуға жәрдемдесуге бағытталған «Жұмыспен қамту жол картасы 2020» бағдарламасы облыста өз деңгейінде жүзеге асырылып келеді. Мәселен, 2011-2015 жылдары бағдарламаға бөлінген 51 млрд.теңгеден астам қаржы мақсатты игеріліп, 190 мыңнан астам азаматқа әлеуметтік қолдау шаралары көрсетілді.  Ал, осы жылы бағдарлама аясында 14,4 млрд.теңгеге 57 мыңнан астам азаматқа әлеуметтік көмек көрсету жоспарлануда»,-деді басқарма басшысы. Баспасөз мәслихатында белгілі болғандай, өңірде 2011-2015 жылдар аралығында 36 мыңнан астам жаңа жұмыс орындары ашылып, оларға 14 619 адам немесе 40,5 пайызы жұмыспен қамту органдарының жолдамасы арқылы орналасқан. Abai.kz
